***BŪVDARBU LĪGUMS Nr 62M***

Jūrmalā, 2014.gada 21.maijā

**SIA „Jūrmalas ūdens”** tās valdes priekšsēdētāja Vladimira Antonova personā un valdes locekļa Henrija Avota personā, kurš darbojas saskaņā ar statūtiem un valdes lēmumiem, turpmāk tekstā ‘’Pasūtītājs’’ no vienas puses un

**SIA „ME”,** kas reģistrēts Komercreģistrā ar reģistrācijas Nr. LV40103199106, tās valdes locekļa Pjotra Vonogova personā, kurš darbojas saskaņā ar Statūtiem, turpmāk ‘’Izpildītājs’’, no otras puses,

***ievērojot publiskā iepirkuma ar ID Nr. 8 2PI-JU-01/2014 „par tiesībām veikt novadgrāvja kopšanas darbus Rubeņu ielā, Jūrmalā saskaņā ar līguma noteikumiem” rezultātus un 2014.gada 7.maija SIA „Jūrmalas ūdens” iepirkumu komisijas lēmumu , noslēdz sekojošu līgumu.***

**1. LĪGUMA PRIEKŠMETS**

1.1. PASŪTĪTĀJS uzdod, bet IZPILDĪTĀJS apņemas veikt **novadgrāvja kopšanas darbus** (turpmāk tekstā DARBI) –**Rubeņu ielā, Jūrmalā** (turpmāk tekstā – OBJEKTS) **(CPV 45112320-4)**, saskaņā ar LĪGUMU un pielikumu Nr.1 – Tāme uz 1 (vienas) lapas un Pielikumu Nr.2 – tehniskais piedāvājums uz 1 (vienas) lapas, kas ir neatņemama LĪGUMA sastāvdaļa.

1.2. LĪGUMS paredz visu nepieciešamo DARBU, materiālu un iekārtu piegādi, kas nepieciešami OBJEKTA labiekārtošanai.

**2. PUŠU SAISTĪBAS**

2.1. IZPILDĪTĀJS apņemas:

2.1.1. DARBUS pabeigt 4 nedēļu laikā pēc LĪGUMA spēkā stāšanās brīža, atbilstoši LĪGUMA noteikumiem un PASŪTĪTĀJA sniegtajiem norādījumiem.

2.1.2. Saņemt visus nepieciešamos saskaņojumus un atļaujas (izņemot būvatļauju) no valsts, pašvaldības un citām kompetentajām valsts pārvaldes institūcijām, kuri saskaņā ar normatīvajiem aktiem ir nepieciešami, lai veiktu LĪGUMĀ minētos DARBUS un OBJEKTU nodotu ekspluatācijā PASŪTĪTĀJAM un apmaksāt visus ar to saņemšanu saistītos izdevumus.

2.1.3. Veikt darbus augsti profesionālā līmenī, stingri ievērojot pielietojamo materiālu izmantošanas tehnoloģijas, atbilstoši materiālu ražotāja un (vai) izplatītāja norādījumiem, kā arī LR spēkā esošajām normatīvo aktu prasībām, kas nosaka meliorācijas sistēmas ekspluatācijas un uzturēšanas noteikumus.

2.1.4. Atbildēt par OBJEKTĀ izmantojamām iekārtām, materiāliem un mehānismiem.

2.1.5. Atbildēt par darba drošības, darba aizsardzības noteikumu, veselības aizsardzības organizēšanas un darba vietu iekārtošanas prasību ievērošanu remontdarbu vietā, darba aizsardzības prasību ievērošanu drošības zīmju lietošanā, drošības tehnikas instrukciju, ugunsdrošības noteikumu un vides aizsardzības prasību ievērošanu, ievērot tīrību, veselības standartus, sanitārās normas, būvgružus un citus būvniecības atkritumus uzglabāt IZPILDĪTĀJA konteineros vai iepakojumā, kas nepieļauj apkārtējās vides piesārņošanu. Būvgružus un citus atkritumus IZPILDĪTĀJS savlaicīgi izved uz atkritumu izgāztuvi, neuzkrājot tos līdz darbu nobeigumam.

2.1.6. Darbu izpildes procesā IZPILDĪTĀJS pakļaujas Pasūtītāja norādījumiem un prasībām. Ja IZPILDĪTĀJS uzskata, ka Pasūtītāja norādījumi ir vērsti uz nekvalitatīvu darbu izpildi vai citādi var kaitēt to izpildei, viņa pienākums ir rakstveidā iesniegt Pasūtītājam ziņojumu, kurā pamatoti viņa iebildumi.

2.1.7. Nekavējoties rakstiski ziņot PASŪTĪTĀJAM par apstākļiem, kas atklājušies darbu izpildes procesā un var radīt šķēršļus turpmākai darbu kvalitatīvai un savlaicīgai izpildei vai radīt zaudējumus.

2.1.8. Nodot PASŪTĪTĀJAM materiālu ražotāja un (vai) izplatītāja izsniegtos materiālu, konstrukciju vai iekārtu pielietošanas un (vai) iestrādes norādījumus vai instrukcijas. Šos dokumentus IZPILDĪTĀJS iesniedz Pasūtītājam līdz to iestrādei konstrukcijā vai tās daļā, vienlaicīgi uzrādot izstrādājuma atbilstības deklarāciju un/vai materiāla ražotājam / izplatītājam izsniegtu izstrādājuma vai materiāla kvalitātes sertifikātu.

2.1.9. IZPILDĪTĀJS apņemas LĪGUMA darbības laikā pēc PASŪTĪTĀJA pieprasījuma sniegt pārskatu par DARBU izpildes gaitu.

2.1.10. IZPILDĪTĀJS apņemas DARBU veikšanas laikā, kā arī gadījumā, ja pēc OBJEKTA nodošanas ekspluatācijā IZPILDĪTĀJA veiktajos DARBOS tiks konstatēti defekti vai nepilnības, par saviem līdzekļiem, patstāvīgi vai izmantojot trešās personas, veikt visas nepieciešamās darbības defektu vai nepilnību novēršanai, iegādājoties visus nepieciešamos materiālus, DARBU pabeigšanai un nodošanai

2.1.11. IZPILDĪTĀJS ir tiesīgs LĪGUMĀ paredzēto DARBU izpildei piesaistīt apakšuzņēmēju, atbilstoši Publisko iepirkumu likumā noteiktiem ierobežojumiem darbu nodošanai apakšuzņēmējiem.

2.2. PASŪTĪTĀJS apņemas:

2.2.1. Samaksāt IZPILDĪTĀJAM kopējo līgumcenu - atlīdzību par kvalitatīvi un savlaicīgi padarīto DARBU līgumā noteiktajā termiņā un apmēros.

2.2.2. Gadījumā, ja Pasūtītājam ir pamatotas pretenzijas par izpildīto darbu kvalitāti, tad tas ir tiesīgs neparakstīt DARBU nodošanas - pieņemšanas aktu, un pieprasīt no IZPILDĪTĀJA defektu novēršanu nekavējoties.

2.2.3. Gadījumā, ja IZPILDĪTĀJS nespēj veikt darbus līgumā noteiktajā termiņā, kavē jebkuru darbu veidu vai etapu, atsakās vai vilcina līguma darbības laikā un garantijas laikā radušos defektu novēršanu vairāk kā par 5 (piecām) kalendāra dienām (vai citā līgumā noteiktā termiņā), tad PASŪTĪTĀJS ir tiesīgs pieprasīt papildus darbaspēka piesaistīšanu vai arī attiecīgos darbus nodot izpildei trešajai personai. Šajā gadījumā IZPILDĪTĀJS sedz PASŪTĪTĀJAM radušos zaudējumus un izdevumus saskaņā ar PASŪTĪTĀJA pieaicinātās trešās personas iesniegto un PASŪTĪTĀJA apstiprināto darbu tāmi un maksā līgumsodu 5% apmērā no līguma kopējās summas. Tas neatbrīvo IZPILDĪTĀJU no pārējo tam uzticēto darbu veikšanas, kā arī no līguma saistību izpildes.

2.2.4. PASŪTĪTĀJS nav atbildīgs par materiāliem, instrumentiem, iekārtām, tehniku un citu tā lietotu mantu, kas atrodas OBJEKTĀ .

2.2.5. PASŪTĪTĀJAM ir tiesības dot IZPILDĪTĀJAM saistošus priekšrakstus, rīkojumus darbu veikšanai un agrāk plānoto būvizstrādājumu, iekārtu un būvkonstrukciju aizvietošanai, ja tas palīdz līguma mērķu sasniegšanai un (vai) cenas pazemināšanā un nemaina būvprojekta principiālos un funkcionālos risinājumus.

**3. DARBU NODOŠANAS - PIEŅEMŠANAS KĀRTĪBA**

3.1 . Par darbu pieņemšanu tiek sastādīts DARBU nodošanas - pieņemšanas akts, kuru paraksta abu PUŠU pilnvarotās personas. Gadījumā, ja PASŪTĪTĀJS izvirza pamatotas pretenzijas par darbu kvalitāti nodošanas brīdī, tad PASŪTĪTĀJS ir tiesīgs neparakstīt nodošanas - pieņemšanas aktu, un IZPILDĪTĀJAM nekavējoties ir jānovērš pieļautās kļūdas un neprecizitātes.

3.2. DARBI tiek nodoti PASŪTĪTĀJAM pa daļām, noformējot DARBU nodošanas – pieņemšanas aktu uz katru atsevišķo izpildīto DARBA daļu.

3.2. PASŪTĪTĀJA pilnvarotā persona darbu nodošanas – pieņemšanas akta parakstīšanai un darbu pārbaudei ir Pāvels Plinte.

3.2 LĪGUMA 3.1.punktā minēto defektu novēršanu IZPILDĪTĀJS veic nekavējoties par saviem līdzekļiem.

**4. LĪGUMCENA UN NORĒĶINU KĀRTĪBA**

4.1. Par darbu pienācīgu izpildi Pasūtītājs maksā IZPILDĪTĀJAM **kopējo līgumcenu Euro 37 070,85** (trīsdesmit septiņi tūkstoši septiņdesmit Euro un astoņdesmit pieci centi ) un PVN normatīvo aktu noteiktajā kārtībā un apmērā.

4.2. Pēc Līguma spēkā stāšanās dienas, 10 darba dienu laikā PASŪTĪTĀJS izmaksā IZPILDĪTĀJAM avansa maksājumu 20% apmērā no kopējās līgumcenas, saskaņā ar IZPILDĪTĀJA izstādīto rēķinu.

4.3. Kopējā līgumcenā ietverti nodokļi, nodevas un visi izdevumi, kas nepieciešami IZPILDĪTĀJA saistību pienācīgai izpildei līguma ietvaros.

4.4. Norēķini par izpildītajiem DARBIEM tiek veikti pēc Darbu nodošanas – pieņemšanas akta parakstīšanas 10 darba dienu laikā ar bankas pārskaitījumu uz IZPILDĪTĀJA norādīto norēķinu kontu, ievērojot veikto avansa maksājumu. Norēķina valūta ir Euro.

4.5. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

**5. PUŠU ATBILDĪBA UN STRĪDU RISINĀŠANA**

5.1. IZPILDĪTĀJS ir atbildīgs par izmantoto darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu kvalitāti.

5.2. IZPILDĪTĀJS ir atbildīgs par zaudējumiem, kas PASŪTĪTĀJAM vai trešajām personām radušies tā vai apakšuzņēmēja vainas vai neuzmanības dēļ 10 (desmit) darba dienu laikā pēc attiecīgas pretenzijas saņemšanas, kā arī IZPILDĪTĀJS apņemas novērst savus vai apakšuzņēmēja pieļautos trūkumus un defektus.

5.3. Par līgumsaistību neizpildi vai nepilnīgu izpildi, PUSES ir atbildīgas saskaņā ar LR spēkā esošajiem normatīvajiem aktiem un LĪGUMA nosacījumiem;

5.4. Gadījumā, ja IZPILDĪTĀJS nepienācīgi pilda līgumā minētās saistības, tas maksā Pasūtītājam līgumsodu 0,05% (nulle komats nulle pieci procenti) apmērā no kopējās līgumcenas par katru pārkāpuma dienu vai faktu, kuru Pasūtītājs ir tiesīgs ieturēt, veicot savstarpējos norēķinus.

5.5. Jebkura maksājuma, kas izriet no līguma, samaksas kavējuma gadījumā, nesamaksājusī PUSE maksā otrai pusei līgumsodu 0,05% (nulle komats nulle pieci procenti) apmērā no maksājuma kavējuma summas par katru kavējuma dienu, bet kopumā ne vairāk kā 10 % no Līgumcenas.

5.6. Par nekvalitatīvi izpildītu DARBU, kas tiek konstatēts veicot kvalitātes laboratorijas pārbaudes vai mērījumus, tiek ieturēts līgumsods līdz 10% (desmit procenti) no kopējās līgumcenas, veicot savstarpējos norēķinus.

5.7. Līgumsoda samaksa neatbrīvo PUSES no saistību pienācīgas izpildes.

5.8. Visus ar LĪGUMU saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.

6. LĪGUMA DARBĪBAS LAIKS, GROZĪŠANAS UN LAUŠANAS KĀRTĪBA

6.1. LĪGUMS stājas spēkā ar SIA „Jūrmalas ūdens” ārkārtas dalībnieku sapulces lēmuma pieņemšanas datumu, par sabiedrības kapitāla daļu turētāja pārstāvja rakstveida piekrišanas izsniegšanu SIA „Jūrmalas ūdens” valdei slēgt tiesisku darījumu ar IZPILDĪTĀJU, un ir spēkā līdz pušu saistību izpildei vai tā laušanai Līgumā noteiktā kārtībā;

6.2. Izņemot 6.3.punktā noteikto kārtību, LĪGUMU var grozīt vai lauzt puSĒM vienojoties rakstveidā saskaņā ar Latvijas Republikā spēkā esošajiem normatīvajiem aktiem;

6.3. Gadījumā, ja IZPILDĪTĀJS nepienācīgi pilda savas saistības un pēc PASŪTĪTĀJA rakstveida brīdinājuma saņemšanas turpina tās nepildīt, PASŪTĪTĀJS ir tiesīgs atkāpties un vienpusējā kārtā lauzt LĪGUMU. LĪGUMS tiek uzskatīts par spēku zaudējušu datumā, kāds norādīts iepriekš nosūtītā paziņojumā. Šādā gadījumā IZPILDĪTĀJS atlīdzina PASŪTĪTĀJAM visus tiešos un netiešos zaudējumus, kā arī maksā līgumsodu 10% (desmit procentu) apmērā no kopējās līgumcenas 10 (desmit) darba dienu laikā pēc attiecīga paziņojuma saņemšanas. PASŪTĪTĀJS samaksā IZPILDĪTĀJAM tikai par tiem darbiem, kas ir pienācīgi izpildīti;

6.4. Neviena no pusēm neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību;

6.5. Katra no pusēm 3 (trīs) dienu laikā informē otru pusi par augstāk minētās nepārvaramas varas iestāšanos. Puses savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.

7. CITI NOSACĪJUMI

7.1. Operatīvo jautājumu risināšanai un DARBU pieņemšanai PasūtītājA pārstāvis ir Pāvels Plinte (tālrunis 22008130).

7.2. DARBU nodošanas – pieņemšanas aktu saskaņo PasūtītājA pārstāvis;

7.3. IZPILDĪTĀJA pārstāvis darbu veikšanā ir Pjotrs Vonogovs (tālrunis 26837224);

7.4. Ja kāds no LĪGUMA noteikumiem tiek atzīts par spēku zaudējušu, tas neietekmē LĪGUMA juridisko spēku;

7.5. Gadījumā, ja kāda no PUSĒM tiek reorganizēta, LĪGUMS paliek spēkā un tā noteikumi ir saistoši PUŠU saistību pārņēmējiem;

7.6. LĪGUMS sastādīts latviešu valodā un sastāv no teksta daļas uz 4 (četrām) lapām, pielikuma Nr.1 – Tāmes uz 1 (vienas) lapas un pielikuma Nr.2 uz 1 (vienas) lapas 2 (divos) oriģināleksemplāros ar vienādu juridisko spēku, no kuriem viens atrodas pie IZPILDĪTĀJA un viens pie PASŪTĪTĀJA.

**12. PUŠU REKVIZĪTI**

**Pasūtītājs:** **Izpildītājs:**

* + 1. SIA „Jūrmalas ūdens”,

Promenādes 1a, Jūrmala, LV-2015

Reģ. Nr.: 40003275333

PVN LV40003275333

Banka : AS SEB Jūrmalas fil.

Norēķinu konts: LV33UNLA0010000508442

SIA ,,Me"

Rīgas iela 23-3, Jūrmala, LV-2015

Reģ.nr.LV40103199106

PVN LV 40103199106

Banka: AS SWED banka

Norēķinu konts: LV82HABA0551037053511

Valdes priekšsēdētājs, Valdes loceklis

Vladimirs Antonovs Pjotrs Vonogovs

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Z.v. Z.v.

Jūrmalas pilsētas domes

Izpilddirektors V.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jūrmalā, 2011.gada 21.martā

Valdes loceklis

Henrijs Avots

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.v.